b'\n_START_ARTICLE_\nPunktmutation\n_START_PARAGRAPH_\nEn punktmutation er en genvariation hvor der sker en baseudskiftning i DNA\'et, for eksempel fra sekvensen ATTCCG til AATCCG._NEWLINE_Punktmutationer kan forekomme b\xc3\xa5de i kodende (gener) og ikke-kodende omr\xc3\xa5der i genomet, og effekten af en punktmutation kan derfor v\xc3\xa6re meget forskellig._NEWLINE_At der findes punktmutationer i kodende omr\xc3\xa5der, betyder ikke n\xc3\xb8dvendigvis at der sker en \xc3\xa6ndring i aminosyre-r\xc3\xa6kkef\xc3\xb8lgen af det producerede protein, idet der findes flere genetiske koder for det samme protein. Punktmutationer der medf\xc3\xb8rer det samme protein kaldes synonyme (eller "tavse"). Punktmutationer i ikke-kodende omr\xc3\xa5der kan stadig have betydning for geners splicing eller binding af transkriptionsfaktorer.\n_START_SECTION_\nEnkeltnukleotidpolymorfi\n_START_PARAGRAPH_\nEn punktmutation der forekommer tilstr\xc3\xa6kkelig ofte i en befolkning kan kaldes en enkeltnukleotidpolymorfi efter det engelsk single nucleotide polymorphism (SNP) \xe2\x80\x94 udtalt snip.'